turjo4nis/wikipedia-bn-dump-20250701 huggingface dataset:
মণীন্দ্র আগরওয়াল

মণীন্দ্র আগরওয়াল (জন্ম: ২০ মে ১৯৬৬) একজন ভারতীয় কম্পিউটার বিজ্ঞানী এবং ইন্ডিয়ান ইনস্টিটিউট অফ টেকনোলজি, কানপুরের কম্পিউটার সায়েন্স অ্যান্ড ইঞ্জিনিয়ারিং বিভাগের অধ্যাপক। আগরওয়াল আন্তর্জাতিক এবং দেশীয় পরিসরে অত্যন্ত সুপরিচিত গবেষক এবং বিভিন্ন প্রখ্যাত সংস্থার সভ্য হিসাবে নির্বাচিত। তিনি গণিতের জন্য প্রথম ইনফোসিস পুরস্কার, ২০০৬ সালে গ্যোডেল পুরস্কার প্রাপক এবং গাণিতিক বিজ্ঞানে গবেষণার জন্য ২০০৩ সালে ভারতের বিজ্ঞান বিষয়ক সর্বোচ্চ সম্মাননা হিসাবে পরিচিত শান্তি স্বরূপ ভাটনগর পুরস্কার লাভ করে। এছাড়াও, তিনি ২০১৩ সালে ভারত সরকার কর্তৃক প্রদত্ত ভারতের ৪র্থ সর্বোচ্চ বেসামরিক সম্মাননা পদ্মশ্রীতে ভূষিত হয়েছেন।

জন্ম ও শিক্ষাজীবন 
মণীন্দ্র ভারতের উত্তর প্রদেশের এলাহাবাদে ১৯৬৬ সলের ২০ মে জন্মগ্রহণ করেন। উচ্চ মাধ্যমিক সমাপ্তের পর তিনি ভারতীয় প্রযুক্তিবিদ্যা প্রতিষ্ঠান কানপুরে ভর্তি হন এবং এখান থেকে ১৯৮৬ সালে কম্পিউটার বিজ্ঞানে বিটেক ও ১৯৯১ সালে পিএইচডি ডিগ্রি অর্জন করেন।

কর্মজীবন 
মণীন্দ্র ১৯৯২ হতে ১৯৯৩ সাল পর্যন্ত ভারতীয় প্রযুক্তিবিদ্যা প্রতিষ্ঠান কানপুরে গবেষণা সহযোগী হিসাবে কাজ করেন। এরপর, ১৯৯৩ সালে তিনি মাদ্রাজের এসপিআইসি সায়েন্স ফাউন্ডেশনের গাণিতিক শিক্ষণ প্রতিষ্ঠানে সভ্য হিসাবে যোগ দেন এবং ১৯৯৫ সালে সেখান হতে জার্মানির উল্ম বিশ্ববিদ্যালয়ে হামবোল্ডট ফেলো হিসাবে গমন করে ১ বছরের ফেলোশীপ সমাপ্ত করে ১৯৯৬ সালে ভারতে ফিরে এসে পুনরায় ভারতীয় প্রযুক্তিবিদ্যা প্রতিষ্ঠান কানপুরে শিক্ষক হিসাবে যোগদান করে অদ্যাবধি সেখানেই কর্মরত আছেন; যেখানে তিনি ১৯৯৬ হতে ১৯৯৯ সাল পর্যন্ত সহকারী অধ্যাপক, ১৯৯৯ হতে ২০০১ সাল পর্যন্ত সহযোগী অধ্যাপক এবং ২০০১ হতে অধ্যাপক হিসাবে যুক্ত। এর মধ্যে, ২০০৩ সালে তিনি যুক্তরাষ্ট্রের প্রিন্সটনের ইনস্টিটিউট ফর এডভান্স স্টাডিজে গাণিতিক শিক্ষণ প্রতিষ্ঠানে সদস্য হিসাবে যোগ দিয়ে ২০০৪ সাল পর্যন্ত সেখানে এবং পরবর্তীতে সিঙ্গাপুরের ন্যাশনাল ইউনিভার্সিটি অব সিঙ্গাপুরে কম্পিউটার সায়েন্স বিভাগে ডিস্টিংগুইশ ভিজিটিং প্রফেসর হিসাবে ২০০৫ পর্যন্ত যুক্ত ছিলেন। আগরওয়াল ২০০৩ হতে ২০১৭ পর্যন্ত আইআইটি কানপুরের কম্পিউটার সায়েন্স এন্ড ইঞ্জিনিয়ারিং ডিপার্টমেন্টের এন রমা রাও চেয়ার প্রফেসর পদে ছিলেন এবং ২০১৭ থেকে ২০২১ সাল পর্যন্ত আইআইটি কানপুরের ডেপুটি ডিরেক্টর হিসেবে দায়িত্ব পালন করেছেন। বর্তমানে তিনি কম্পিউটার সায়েন্স এন্ড ইঞ্জিনিয়ারিং ডিপার্টমেন্টে প্রফেসর পদে কর্মরত আছেন।

অবদান 
তিনি নীরজ কয়াল এবং নিতিন সাক্সেনার সাথে মিলিতভাবে একেএস মৌলিকতা পরীক্ষণ পদ্ধতি উদ্ভাবন করেন। এই পরীক্ষাটি হলো প্রথম শর্তহীন নির্ধারক অ্যালগরিদম যা n-এ বহুপদ বলে প্রমাণিত সময়ে প্রাথমিকতার জন্য একটি n-সংখ্যার পরীক্ষা করে।

পুরস্কার ও সম্মাননা 
২০০৮ সালের সেপ্টেম্বরে গণিতের বিস্তৃত ক্ষেত্রে অসামান্য অবদানের জন্য আগরওয়ালকে প্রথম ইনফোসিস গণিত পুরস্কারের জন্য নির্বাচিত করা হয়। তিনি ২০১৪ এবং ২০১৫ সালে ইনফোসিস পুরস্কারের জন্য গাণিতিক বিজ্ঞানের জুরিতেও কাজ করেছিলেন।

তথ্যসূত্র

বহিঃসংযোগ 

জীবিত ব্যক্তি
মাঙ্কি ম্যান (চলচ্চিত্র)

মাঙ্কি ম্যান ২০২৪ সালের মার্কিন অ্যাকশন থ্রিলার চলচ্চিত্র, যা পরিচালনা করেছেন দেব প্যাটেল। চলচ্চিত্রটিতে অভিনয় করেছেন দেব প্যাটেল, শার্লটো কোপলে ও প্রমুখ।

মাঙ্কি ম্যান ইউনিভার্সাল পিকচার্স কর্তৃক ৫ এপ্রিল, ২০২৪-এ মার্কিন যুক্তরাষ্ট্রে মুক্তি পেয়েছে।

অভিনয়ে 
 দেব প্যাটেল - কিড
 শার্লটো কোপলে
 পিটোবাশ
 বিপিন শর্মা
 সিকন্দর খের
 শোভিতা ধুলিপালা
 অশ্বিনী কালসেকর
 অদিতি কালকুন্তে
 মকরন্দ দেশপান্ডে

মুক্তি 
চলচ্চিত্রটি ২০২৪ সালের ৫ এপ্রিল মুক্তি পেয়েছে।

তথ্যসূত্র

বহিঃসংযোগ 
 
 

২০২৪-এর চলচ্চিত্র
ইউনিভার্সাল পিকচার্সের চলচ্চিত্র
মার্কিন মারপিটধর্মী রোমাঞ্চকর চলচ্চিত্র
বার্নাডেট পিটার্স

বার্নাডেট পিটার্স (জন্ম: বের্নাদেত্তে লাৎজারা; ২৮ ফেব্রুয়ারি ১৯৪৮) একজন মার্কিন অভিনেত্রী, সঙ্গীতশিল্পী ও শিশুতোষ বইয়ের লেখিকা। ছয় দশকের বেশি সময়ের কর্মজীবনে তিনি অসংখ্য গীতিনাট্য, টেলিভিশন ও চলচ্চিত্রে অভিনয় করেছেন, একক কনসার্টে পরিবেশনা করেছেন এবং অ্যালবাম প্রকাশ করেছেন। তিনি একজন সমাদৃত ব্রডওয়ে মঞ্চ অভিনেত্রী, যিনি সাতটি টনি পুরস্কারের মনোনয়ন লাভ করেছেন এবং দুটি (একটি সম্মানসূচক পুরস্কার-সহ) পুরস্কার অর্জন করেছেন এবং নয়টি ড্রামা ডেস্ক পুরস্কারের মনোনয়ন থেকে তিনটি পুরস্কার অর্জন করেছেন। ব্রডওয়েতে তার অভিনীত চারটি অ্যালবাম গ্র্যামি পুরস্কার অর্জন করেছে।

স্টিফেন সন্ডহাইমের সৃষ্টিকর্মের অন্যতম প্রধান পরিবেশক হিসেবে গণ্য পিটার্স ব্রডওয়ে মঞ্চে গীতিনাট্য ম্যাক অ্যান্ড মেবল (১৯৭৪), সানডে ইন দ্য পার্ক উইথ জর্জ (১৯৮৪), সং অ্যান্ড ড্যান্স (১৯৮৫), ইনটু দ্য উডস (১৯৮৭), দ্য গুডবাই গার্ল (১৯৯৩), অ্যানি গেট ইওর গান (১৯৯৯), জিপসি (২০০৩), আ লিটল নাইট মিউজিক (২০১০), ফলিস (২০১১), ও হ্যালো, ডলি! (২০১৮)। তিনি ছয়টি একক অ্যালবাম ও একাধিক মঞ্চ অ্যালবাম প্রকাশ করেছেন এবং নিয়মিত তার নিজের গানের একক কনসার্টে সঙ্গীত পরিবেশন করেছেন।

পিটার্স শিশু অভিনেত্রী হিসেবে প্রথম মঞ্চে অভিনয় করেন এবং এরপর তিনি ১৯৬০-এর দশকে কৈশোর বয়সে মঞ্চে কাজ করেন। ১৯৭০-এর দশকে তিনি চলচ্চিত্র ও টেলিভিশনে কাজ শুরু করেন। কর্মজীবনের শুরুতে তিনি টেলিভিশনে দ্য মাপেট শো ও দ্য ক্যারল বার্নেট শো-এ এবং চলচ্চিত্রে সাইলেন্ট মুভি (১৯৭৬), দ্য জার্ক (১৯৭৯), পেনিস ফ্রম হেভেন (১৯৮১, যার জন্য তিনি সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার অর্জন করেন), অ্যানি (১৯৮২)-এ অভিনয় করে প্রশংসিত হয়। এছাড়া তিনি টেলিভিশনে অ্যালি ম্যাকবিয়েল, স্ম্যাশ (২০১২-২০১৩), মোৎসার্ট ইন দ্য জাঙ্গল (২০১৪-২০১৮), দ্য গুড ফাইট (২০১৭-২০১৮), জোই'স এক্সট্রাঅর্ডিনারি প্লেলিস্ট (২০২০-২০২১) ও হাই ডেজার্ট কাজ করেন।

তথ্যসূত্র

বহিঃসংযোগ

 
 
 
 
 
 বিং ক্রজবির ক্রিসমাস স্পেশালে বার্নাডেট পিটার্সের চিত্র
 পিটার্সের অসংখ্য চিত্র, ভক্তের ওয়েবসাইট

১৯৪৮-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
অডিওবই বর্ণনাকারী
অ্যাঞ্জেল রেকর্ডসের শিল্পী
ইতালীয় বংশোদ্ভূত মার্কিন ব্যক্তি
কুইন্স, নিউ ইয়র্কের অভিনেত্রী
মার্কিন কণ্ঠাভিনেত্রী
মার্কিন গায়িকা
মার্কিন গীতিনাট্য অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন মঞ্চ অভিনেত্রী
মার্কিন শিশু অভিনেত্রী
মার্কিন শিশু সঙ্গীতশিল্পী
মার্কিন সোপরানো
গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বিজয়ী
ড্রামা ডেস্ক পুরস্কার বিজয়ী
টনি পুরস্কার বিজয়ী
র‍্যাবিট ট্র্যাপ

র‍্যাবিট ট্র্যাপ একটি আসন্ন মনস্তাত্ত্বিক লোমহর্ষক চলচ্চিত্র, যা রচনা ও পরিচালনা করেছেন ব্রাইন চেইনি এবং এতে অভিনয় করেছেন দেব প্যাটেল ও রোজি ম্যাকউয়েন। এটি ব্যাঙ্কসাইড ফিল্মস ও স্পেকট্রিভিশন দ্বারা প্রযোজিত হয়েছে।

অভিনয়ে 
 রোজি ম্যাকউয়েন - ড্যাফনে ডেভেনপোর্ট
 দেব প্যাটেল - ডার্সি ডেভেনপোর্ট
 জেড ক্রুট

তথ্যসূত্র

বহিঃসংযোগ 
 

আসন্ন চলচ্চিত্র
আসন্ন ইংরেজি ভাষার চলচ্চিত্র
ব্রিটিশ মনস্তাত্ত্বিক লোমহর্ষক চলচ্চিত্র
১৯৭৩-এর পটভূমিতে চলচ্চিত্র
ওয়েল্‌সের পটভূমিতে চলচ্চিত্র
ওয়েল্‌সে ধারণকৃত চলচ্চিত্র
২০২৫-এর লোমহর্ষক চলচ্চিত্র
২০২০-এর দশকের ব্রিটিশ চলচ্চিত্র
টুইগি

টুইগি () ডাকনামে সুপরিচিত ডেম লেসলি লসন ডিবিই (জন্ম: হর্নবি; ১৯ সেপ্টেম্বর ১৯৪৯) একজন ইংরেজ মডেল, অভিনেত্রী, ও গায়িকা। তিনি ব্রিটিশ সাংস্কৃতিক আইকন এবং ১৯৬০-এর দশকে লন্ডনের প্রখ্যাত কিশোর মডেল।

টুইগি শুরুতে তার বড় চোখ, দীর্ঘ চোখের পাতা ও ছোট চুল সংবলিত কৃশ শরীর ও উভলিঙ্গ-লক্ষণযুক্ত চেহারার পরিচিতি অর্জন করেন। ডেইলি এক্সপ্রেস তাকে "দ্য ফেস অব ১৯৯৬" হিসেবে আখ্যায়িত করে এবং একই বছর তিনি বর্ষসেরা ব্রিটিশ নারী হিসেবে নির্বাচিত হন। ১৯৬৭ সালে তিনি ফ্রান্স, জাপান ও মার্কিন যুক্তরাষ্ট্রেও মডেলিং করেন এবং ভোগ ও দ্য টেটলার-এর প্রচ্ছদে অবির্ভূত হন।

মডেলিংয়ের পর টুইগি পর্দা, মঞ্চ ও টেলিভিশন অভিনেত্রী হিসেবেও সফল হন। দ্য বয় ফ্রেন্ড (১৯৭১) চলচ্চিত্রে তার অভিনয়ের জন্য তিনি সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেত্রী ও বর্ষসেরা তারকা অভিনেত্রী বিভাগে দুটি গোল্ডেন গ্লোব পুরস্কার অর্জন করেন। ১৯৮৩ সালে মাই ওয়ান অ্যান্ড অনলি গীতিনাট্য দিয়ে তার ব্রডওয়ে মঞ্চে অভিষেক ঘটে এবং এই কাজের জন্য তিনি গীতিনাট্যে শ্রেষ্ঠ অভিনেত্রী বিভাগে টনি পুরস্কারের মনোনয়ন লাভ করেন। তিনি এরপর তার টুইগি'স পিপল ধারাবাহিক অনুষ্ঠান সঞ্চালনা করেন এবং আপাতবাস্তব অনুষ্ঠান আমেরিকা'স নেক্সট টপ মডেল-এ বিচারকের দায়িত্ব পালন করেন। তার ১৯৯৮ সালে প্রকাশিত আত্মজীবনী টুইগি ইন ব্ল্যাক অ্যান্ড হোয়াইট শীর্ষ বিক্রীত বইয়ের তালিকায় অন্তর্ভুক্ত হয়। ২০০৫ সাল থেকে তিনি মার্কস অ্যান্ড স্পেন্সারের মডেল হিসেবে কাজ করছেন এবং মাইলিন ক্লাস, এরিন ওকনর, লিলি কোল ও অন্যান্যদের সাথে টেলিভিশন বিজ্ঞাপন ও মুদ্রিত মাধ্যমে তার উপস্থিতি দেখা যায়। ২০১২ সালে তিনি মার্কস অ্যান্ড স্পেন্সারের নকশাবিদদের সাথে এমঅ্যান্ডএস নারী পরিসরের পোশাক সম্ভার শুরুর কাজ করেন।

তথ্যসূত্র

বহিঃসংযোগ

 
 

১৯৪৯-এ জন্ম
জীবিত ব্যক্তি
২০শ শতাব্দীর ইংরেজ অভিনেত্রী
২০শ শতাব্দীর ইংরেজ গায়িকা
ইংরেজ আত্মজীবনীকার
ইংরেজ গায়িকা
ইংরেজ চলচ্চিত্র অভিনেত্রী
ইংরেজ টেলিভিশন অভিনেত্রী
ইংরেজ নারী মডেল
ইংরেজ মঞ্চ অভিনেত্রী
নারী আত্মজীবনীকার
ব্রিটিশ ডেমহুড প্রাপ্ত অভিনেত্রী
ডেম কমান্ডার অব দি অর্ডার অব দ্য ব্রিটিশ এম্পায়ার
গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বিজয়ী
বর্ষসেরা তারকা অভিনেত্রী বিভাগে গোল্ডেন গ্লোব পুরস্কার বিজয়ী
ব্রিটিশ মঞ্চ অভিনেত্রী
গোল্ডেন গ্লোব পুরস্কার (বর্ষসেরা নবীন তারকা - অভিনেত্রী) বিজয়ী
কে কেন্ডল

জাস্টিন কে কেন্ডল ম্যাকার্থি (২১ মে ১৯২৭ - ৬ সেপ্টেম্বর ১৯৫৯) একজন ইংরেজ অভিনেত্রী ও কৌতুকাভিনেত্রী। তিনি লন্ডন টাউন (১৯৪৬) দিয়ে তার চলচ্চিত্র জীবন শুরু করেন। এরপর তিনি হাস্যরসাত্মক জেনেভিভ (১৯৫৩) চলচ্চিত্র দিয়ে খ্যাতি অর্জন করেন। ব্রিটিশ চলচ্চিত্রে অভিনয়ের জন্য প্রখ্যাত হলেও তিনি মার্কিন দর্শকদের কাছেও জনপ্রিয়তা অর্জন করেন এবং সঙ্গীতধর্মী-হাস্যরসাত্মক লে গার্লস (১৯৫৭)-এ তার অভিনীত চরিত্রের জন্য সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার অর্জন করেন।

হাস্যরসাত্মক দ্য কনস্ট্যান্ট হাজবেন্ড (১৯৫৫)-এ অভিনয়ের পর তিনি তার সহশিল্পী রেক্স হ্যারিসনের সাথে প্রেমের সম্পর্কে জড়ান এবং ১৯৫৭ সালে বিবাহ বন্ধনে আবদ্ধ হন। হ্যারিসন তার ডাক্তারের কাছ থেকে জানতে পারেন তিনি তীব্র অস্থিমজ্জার ক্যান্সারের চিকিৎসা নিচ্ছেন, কিন্তু তা কেন্ডলের নিকট থেকে গোপন রাখা হয় এবং তিনি জানতেন তিনি লৌহের ঘাটতিতে ভুগছেন। তিনি এই রোগে মাত্র ৩২ বছর বয়সে মৃত্যুবরণ করেন।

প্রারম্ভিক জীবন
কেন্ডল ১৯২৭ সালের ২১শে মে ইংল্যান্ডের ইস্ট রাইডিং অব ইয়র্কশায়ারের উপকূলবর্তী রিসোর্ট উইদার্নসির হাল রোডের স্ট্যানলি হাউজে জন্মগ্রহণ করেন। কেন্ডলের পিতা টেরেন্স "টেরি" ম্যাকার্থি (টেরি কেন্ডল নামে পরিচিত; ১৯০১-১৯৯৪) সঙ্গীত তারকা ম্যারি কেন্ডলের (১৮৭৩-১৯৬৪) পুত্র। কেন্ডলের মাতা গ্ল্যাডিস ড্রুরি (১৯৯০-১৯৯০)।

কেন্ডলের বড় ভাই টেরেন্স জাস্টিন "টেরি" কেন্ডল ম্যাকার্থি (জন্ম ১৯২৩) ও বড় বোন প্যাট্রিশিয়া কিম "প্যাট" কেন্ডল ম্যাকার্থি (কিম কেন্ডল নামেও পরিচিত, জন্ম ১৯২৫)। তার পিতার নৃত্যসঙ্গী ডোরা স্পেন্সারের সাথে তার দ্বিতীয় বিবাহ থেকে তার এক সৎ ভাই রয়েছে, তিন হলেন ক্যাভান স্পেন্সার কেন্ডল ম্যাকার্থি (ওরফে ক্যাভান কেন্ডল; ১৯৪২-১৯৯৯)। কেন্ডল সেন্ট লিওনার্ড'স (ব্রাইটন), সেন্ট মার্গারেট্‌স (ওবান, স্কটল্যান্ড) ও লিডিয়া কিয়াশট ড্যান্সিং একাডেমি (লন্ডন)-এ পড়াশোনা করেন।

ব্যক্তিগত জীবন
কর্মজীবনের শুরুতে কেন্ডলের অভিনেতা চার্লি চ্যাপলিন ও তার দ্বিতীয় স্ত্রী অভিনেত্রী লিটা গ্রের পুত্র অভিনেতা সিডনি চ্যাপলিনের সাথে দীর্ঘ প্রেমের সম্পর্ক ছিল। এছাড়া সুয়েডীয় যুবরাজ ও উত্তরাধিকার জেমস সেইন্সবারি সাথে তার প্রেমের সম্পর্ক ছিল এবং যুবরাজ ফিলিপ, ডিউক অব এডিনবরার সাথে তার প্রেমের গুঞ্জন ছিল।

১৯৫৫ সালে দ্য কনস্ট্যান্ট হাজবেন্ড চলচ্চিত্রে রেক্স হ্যারিসনের বিপরীতে অভিনয় করার সময় তারা প্রেমের সম্পর্কে জড়ান। হ্যারিসন তখন অভিনেত্রী লিলি পালমারের সাথে বৈবাহিক সম্পর্কে আবদ্ধ ছিলেন। হ্যারিসন কেন্ডলের ডাক্তারের কাছ থেকে যখন জানতে পারেন কেন্ডল তীব্র অস্থিমজ্জার ক্যান্সারের চিকিৎসা নিচ্ছেন, তিনি ও পালমার বিবাহবিচ্ছেদের সিদ্ধান্ত নেন যেন তিনি কেন্ডলকে বিয়ে করতে পারেন ও তার সেবা-শুশ্রূষা করতে পারেন। কেন্ডল ১৯৫৭ সালে হ্যারিসনকে বিয়ে করেন।

মৃত্যু
কেন্ডল ১৯৫৯ সালের ৬ই সেপ্টেম্বর ৩২ বছর বয়সে মৃত্যুবরণ করেন। তার সেন্ট জন-অ্যাট-হ্যামস্টিড গির্জার প্রাঙ্গনে তাকে সমাহিত করা হয়।

তথ্যসূত্র

বহিঃসংযোগ

 
 

১৯২৭-এ জন্ম
১৯৫৯-এ মৃত্যু
২০শ শতাব্দীর ইংরেজ অভিনেত্রী
২০শ শতাব্দীর ইংরেজ কৌতুকাভিনয়শিল্পী
আইরিশ বংশোদ্ভূত ইংরেজ ব্যক্তি
ইয়র্কশায়ারের অভিনেত্রী
ইয়র্কশায়ারের কৌতুকাভিনয়শিল্পী
ইংরেজ কৌতুকাভিনেত্রী
ইংরেজ চলচ্চিত্র অভিনেত্রী
ইংরেজ টেলিভিশন অভিনেত্রী
ইংরেজ নারী মডেল
ইংরেজ মঞ্চ অভিনেত্রী
ইংল্যান্ডে ক্যান্সারে মৃত্যু
যুক্তরাজ্যে লিউকেমিয়ায় মৃত্যু
সেন্ট জন-অ্যাট-হ্যামস্টিডে সমাহিত
গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বিজয়ী
তাইনা এল্‌গ

তাইনা এলিজাবেথ এল্‌গ (জন্ম: ৯ মার্চ ১৯৩০) একজন ফিনীয়-মার্কিন অভিনেত্রী ও নৃত্যশিল্পী। তিনি ১৯৫৭ সালে বর্ষসেরা নতুন বিদেশি তারকা অভিনেত্রী বিভাগে গোল্ডেন গ্লোব পুরস্কার অর্জন করেন এবং পরের বছর সঙ্গীতধর্মী-হাস্যরসাত্মক লে গার্লস (১৯৫৭)-এ অভিনয়ের জন্য তার সহশিল্পী কে কেন্ডলের সাথে যৌথভাবে সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার অর্জন করেন।

প্রারম্ভিক জীবন
এল্‌গ ১৯৩০ সালে ফিনল্যান্ডের হেলসিঙ্কি শহরে জন্মগ্রহণ করেন। তার পিতা আকে এল্‌গ (জন্ম: লুডভিগ) একজন ফিনীয় পিয়ানোবাদক এবং মাতা হেলেনা দোরোমোভা রুশ বংশোদ্ভূত ছিলেন। তিনি তার পিতামাতার সাথে তুরকু শহরে বেড়ে ওঠেন।

কর্মজীবন

১৯৫৮ সালে তিনি সেরা নতুন নারী ব্যক্তিত্ব হিসেবে লরেল পুরস্কারের জন্য মনোনীত হন। ১৯৫৯ সালে তিনি কেনেথ মোরের সাথে দ্য থার্টি নাইট স্টেপস চলচ্চিত্রে অভিনয় করেন। ১৯৭৫ সালে তিনি হোয়্যারস চার্লি? নাটকে ডোনা লুসিয়া ডালভাদোরেজ চরিত্রে অভিনয় করে টনি পুরস্কারের মনোনয়ন লাভ করেন। এছাড়া তিনি ব্রডওয়ে মৌলিক নাটক নাইন-এ গুইদো কন্তিনির মায়ের চরিত্রে অভিনয় করেন। তিনি ১৯৮০ সালে সিবিএসের দীবাকালীন নাট্যধর্মী সোপ অপেরা গাইডিং লাইট-এ ডক্টর ইংরিড ফিশার চরিত্রে এবং ১৯৮০-১৯৮২ সালে এবিসির সোপ অপেরা ওয়ান লাইফ টু লাইভ-এ অ্যাসা বুকানানের প্রথম স্ত্রী অলিম্পিয়া বুকানান চরিত্রে অভিনয় করেন। ১৯৮৯ সালে তিনি কোলেতের রচিত উপন্যাস থেকে আনিটা লুসের নাট্যরূপ শেরি নাটকে লিয়া চরিত্রে অভিনয় করেন।

ব্যক্তিগত জীবন
এল্‌গ ১৯৫৩ সালে কার্ল-গুস্তাভ বিয়োর্কেনহাইমকে বিয়ে করেন। ১৯৬০ সালে তাদের বিবাহবিচ্ছেদ ঘটে। তাদের এক পুত্র রাউল বিয়োর্কেনহাইম ফিনীয়-মার্কিন জ্যাজ গিটারবাদক। এরপর এল্‌গ ১৯৮৫ সালে ইতালীয় শিক্ষাবিদ ও সমাজবিজ্ঞানের অধ্যাপক রক্কো কাপোরালেকে বিয়ে করেন। কাপোরালে ২০০৮ সালে মৃতুবরণ করেন। এল্‌গ নিউ ইয়র্ক সিটিতে বসবাস করেন।

চলচ্চিত্রের তালিকা
 দ্য প্রোডিজাল (১৯৫৫)
 ডায়ান (১৯৫৬)
 গ্যাবি (১৯৫৬)
 লে গার্লস (১৯৫৭)
 ইমিটেশন জেনারেল (১৯৫৮)
 দ্য থার্টি নাইন স্টেপস (১৯৫৯)
 ওয়াটুসি (১৯৫৯)
 লে বাক্কান্তি (১৯৬১)
 হারকিউলিস ইন নিউ ইয়র্ক (১৯৭০)
 লিবেস্ট্রাউম (১৯৯১)
 দ্য মিরর হ্যাজ টু ফেসেস (১৯৯৬)

মঞ্চনাটক
 লুক টু দ্য লিলিস
 টু বাই টু (মার্কিন যুক্তরাষ্ট্রে রাষ্ট্রীয় সফর)
 নাইন
 হোয়ার্স চার্লি'?
 দ্য আটার গ্লোরি অব মোরিসি হল
 আ লিটল নাইট মিউজিক (অস্ট্রেলিয়ায়)
 শেরি (অফ-ব্রডওয়ে, নিউ ইয়র্ক)

তথ্যসূত্র

বহিঃসংযোগ

 
Soap Central character brief

১৯৩০-এ জন্ম
জীবিত ব্যক্তি
২০শ শতাব্দীর ফিনীয় অভিনেত্রী
২০শ শতাব্দীর মার্কিন অভিনেত্রী
২১শ শতাব্দীর ফিনীয় অভিনেত্রী
২১শ শতাব্দীর মার্কিন অভিনেত্রী
রুশ বংশোদ্ভূত ফিনীয় ব্যক্তি
ফিনীয় চলচ্চিত্র অভিনেত্রী
ফিনীয় টেলিভিশন অভিনেত্রী
ফিনীয় নারী নৃত্যশিল্পী
ফিনীয় মঞ্চ অভিনেত্রী
মার্কিন গীতিনাট্য অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন মহিলা নৃত্যশিল্পী
মার্কিন মঞ্চ অভিনেত্রী
মার্কিন সোপ অপেরা অভিনেত্রী
মার্কিন যুক্তরাষ্ট্রে ফিনীয় অভিবাসী
মেট্রো-গোল্ডউইন-মেয়ারের চুক্তিবদ্ধ শিল্পী
গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বিজয়ী
মার্কিন যুক্তরাষ্ট্রের নাগরিকীকৃত নাগরিক
রণেন সেন

রণেন্দ্রনাথ সেন (২৩ সেপ্টেম্বর, ১৯০৯ - ১৩ নভেম্বর ২০০৩) ছিলেন একজন ভারতীয় কমিউনিস্ট রাজনীতিবিদ এবং ট্রেড ইউনিয়নবাদী। তিনি ১৯৭৩ থেকে ১৯৭৬ সাল পর্যন্ত অল ইন্ডিয়া ট্রেড ইউনিয়ন কংগ্রেসের সভাপতি ছিলেন। তিনি বারাসাত কেন্দ্র থেকে তৃতীয় লোকসভা, চতুর্থ লোকসভা এবং পঞ্চম লোকসভার সদস্য ছিলেন। তিনি মানিকতলা বিধানসভা কেন্দ্র থেকে ১৯৫২ এবং ১৯৫৭ সালে পশ্চিমবঙ্গ বিধানসভায় নির্বাচিত হন। তিনি পূর্বে অবিভক্ত বাংলার জাতীয় বিপ্লবী আন্দোলন -যুগান্তর পার্টির সাথে যুক্ত ছিলেন।

পদে অধিষ্ঠিত ছিলেন

 মেডিকেল অনুষদের লাইসেন্স, ন্যাশনাল মেডিকেল ইনস্টিটিউট, কলকাতা ; রাষ্ট্রপতি,
 বেঙ্গল প্রাদেশিক ট্রেড ইউনিয়ন কংগ্রেস; উপরাষ্ট্রপতি
 সদস্য, ভারতীয় কমিউনিস্ট পার্টির জাতীয় কাউন্সিল

তথ্যসূত্র 

২০০৩-এ মৃত্যু
১৯০৯-এ জন্ম
পশ্চিমবঙ্গ বিধানসভার সদস্য ১৯৫৭-১৯৬২
পশ্চিমবঙ্গ বিধানসভার সদস্য ১৯৫১-১৯৫৭
পঞ্চম লোকসভার সদস্য
চতুর্থ লোকসভার সদস্য
তৃতীয় লোকসভার সদস্য
পশ্চিমবঙ্গের লোকসভা সদস্য
পশ্চিমবঙ্গের ভারতের কমিউনিস্ট পার্টির রাজনীতিবিদ
মিলি (১৯৭৫-এর চলচ্চিত্র)

মিলি হলো একটি ১৯৭৫ সালের ভারতীয় হিন্দি ভাষার রোমান্টিক ড্রামা ফিল্ম যা পরিচালনা করেছেন হৃষিকেশ মুখার্জি। এতে অভিনয় করেছেন অমিতাভ বচ্চন, জয়া বচ্চন এবং অশোক কুমার। জয়া বচ্চন সেরা অভিনেত্রী হিসেবে ফিল্মফেয়ারের মনোনয়ন পেয়েছিলেন, যা এই ছবির জন্য একমাত্র মনোনয়ন। ছবিটি পরে ১৯৭৬ সালে তেলুগুতে জ্যোতি চরিত্রে জয়সুধা চরিত্রে পুনঃনির্মাণ করা হয়। মিলি ছিল মিউজিক কম্পোজার এস ডি বর্মনের অন্তিম কাজ, তিনি ছবিটি মুক্তির চার মাস পরে মারা যান।

পটভূমি 
মিলি একটি মেয়ের গল্প যে মারাত্মক রক্তস্বল্পতায় ভুগছিল, এই রোগটি ছবিটি নির্মিত হওয়ার বছরগুলোতে নিরাময় অসম্ভব বলে বিবেচিত হত। তার প্রাণবন্ত, অনুসন্ধিৎসু এবং প্রফুল্ল আচরণ সবার জীবনে সুখ ছড়িয়ে দেয়। সে তার নতুন প্রতিবেশী শেখরের কাছে অনুপ্রেরণা হয়ে ওঠে যে এক হতাশ মদ্যপ। তার প্রফুল্ল উচ্ছ্বাসে সে শেখরকে পরিবর্তন করে এবং সে মেয়েটির অসুস্থতার কথা না জেনে তার প্রেমে পড়ে। যখন প্রফুল্ল ব্যাপারটি জানতে পারে, তখন সে চলে যাওয়ার কথা ভাবে কারণ সে তার মৃত্যু দেখতে সহ্য করতে পারবে না। তাদের প্রতিবেশী রুনার তিরস্কার তাকে তার সিদ্ধান্ত পুনর্বিবেচনা করতে বাধ্য করে। মেয়েটিকে যেহেতু সে ভালোবাসে তাই তাকে বিয়ে করে তার চিকিৎসার জন্য বিদেশে নিয়ে যাওয়ার প্রস্তাব দেয়। ফিল্ম শুরু এবং শেষ হয় একটি জেট বিমান উড্ডয়নের দৃশ্য দিয়ে, আপাতদৃশ্যে দম্পতিকে সুইজারল্যান্ডে নিয়ে যায় যেখানে তারা একটি প্রতিকার খুঁজে পাওয়ার আশা করে।

কুশীলব 

 শেখর দয়ালের চরিত্রে অমিতাভ বচ্চন
 মিলি খান্নার চরিত্রে জয়া ভাদুড়ি
 মিস্টার খান্নার চরিত্রে অশোক কুমার, মিলির বাবা
 শারদা খান্নার চরিত্রে উষা কিরণ
 রঞ্জিত খান্নার চরিত্রে সুরেশ চাটওয়াল
 প্রতিবেশীর চরিত্রে শুভ খোটে
 রুনা সিং চরিত্রে অরুনা ইরানি

সাউন্ডট্র্যাক 
সমস্ত গানের কথা লিখেছেন যোগেশ। সমস্ত সঙ্গীতে সুরারোপ করেছেন এস ডি বর্মণ।

পুরস্কার 
 
|-
| rowspan="3"|১৯৭৬
| অমিতাভ বচ্চন
| বিএফজেএ সেরা অভিনেতা
| 
|-
| জয়া বচ্চন
| ফিল্মফেয়ার সেরা অভিনেত্রী
| 
|}

তথ্যসূত্র

বহি সংযোগ 

 

ভারতীয় প্রণয়ধর্মী নাট্য চলচ্চিত্র
অন্য ভাষায় পুনর্নির্মিত হিন্দি চলচ্চিত্র
শচীন দেববর্মণ সুরারোপিত চলচ্চিত্র
১৯৭০-এর দশকের হিন্দি ভাষার চলচ্চিত্র
১৯৭৫-এর চলচ্চিত্র
ইনপুট ত্রুটিসহ ট্র্যাক তালিকায়ন
হরিপদ বাগুলি

হরিপদ বাগুলি (১৯০০ - ১৯৯০) একজন ভারতীয় রাজনীতিবিদ এবং কিষাণ মজদুর প্রজা পার্টির সদস্য হিসাবে সাগর নির্বাচনী এলাকা থেকে পশ্চিমবঙ্গ বিধানসভার সদস্য ছিলেন। তিনি ১৯৫২ সালের পশ্চিমবঙ্গ বিধানসভা নির্বাচনে নির্বাচিত হন এবং ১৯৫৭ সাল পর্যন্ত দায়িত্ব পালন করেন। পরে তিনি ১৯৫৭ এবং ১৯৬২ সালের নির্বাচনে কাকদ্বীপ আসনে প্রজা সমাজতান্ত্রিক পার্টির প্রার্থী হিসাবে দাঁড়ান, কিন্তু উভয়বারই হেরে যান।

নির্বাচনী ইতিহাস

তথ্যসূত্র 

প্রজা সমাজতান্ত্রিক দলের রাজনীতিবিদ
কিষাণ মজদুর প্রজা পার্টির রাজনীতিবিদ
পশ্চিমবঙ্গ বিধানসভার সদস্য ১৯৫১-১৯৫৭
১৯৯০-এ মৃত্যু
১৯০০-এ জন্ম
সুরেশ চন্দ্র পাল

সুরেশ চন্দ্র পাল (মৃত্যু ১৯৬৫) ছিলেন ভারতীয় জাতীয় কংগ্রেসের একজন ভারতীয় রাজনীতিবিদ। পাল ১৯৩১ থেকে ১৯৪৯ সালের মধ্যে নৈহাটিতে পৌর কমিশনার ছিলেন। ১৯৪৯ সালে তিনি পৌরসভার চেয়ারম্যান হিসাবে দায়িত্ব পালন করেন। তিনি ১৯৫২ সালের পশ্চিমবঙ্গ বিধানসভা নির্বাচনে নৈহাটি আসনের আসনে জয়ী হন, যেখানে তিনি ভারতীয় জাতীয় কংগ্রেসের প্রার্থী হিসাবে দাঁড়িয়েছিলেন। ১৯৬০ সালে পাল পশ্চিমবঙ্গ বিধান পরিষদে নির্বাচিত হন এবং ২৪-পরগনা স্থানীয় কর্তৃপক্ষ নির্বাচনী এলাকার প্রতিনিধিত্ব করেন। পাল ১৯৬৫ সালে ৬৫ বছর বয়সে মারা যান।

তথ্যসূত্র 

পশ্চিমবঙ্গ বিধানসভার সদস্য ১৯৫১-১৯৫৭
পশ্চিমবঙ্গের ভারতীয় জাতীয় কংগ্রেসের রাজনীতিবিদ
১৯৬৫-এ মৃত্যু
পশ্চিমবঙ্গ বিধান পরিষদের সদস্য
অলকা বর্মা

অলকা বর্মা একজন ভারতীয় অভিনেত্রী, মডেল এবং উদ্যোক্তা। তিনি সনি টিভি'র গোয়েন্দা ধারাবাহিক সি. আই. ডি.-তে 'সাব-ইন্সপেক্টর মুসকান' চরিত্রে অভিনয়ের জন্য সর্বাধিক পরিচিত।

কর্মজীবন 
২০০৬-২০০৭ সালে তিনি টিভি ধারাবাহিক সি. আই. ডি.-তে অভিনেত্রী হিসেবে তার কর্মজীবন শুরু করেন। এই ধারাবাহিকে তিনি অন্যতম প্রধান ভূমিকা 'সাব-ইন্সপেক্টর মুসকান' চরিত্রে অভিনয় করেছিলেন।
তার প্রথম পর্ব ছিল "রেড রোজ কিলার" এবং তার শেষ উপস্থিতি ছিল "ইন্সপেক্টর দিয়ার অপহরণ" পর্বে। এরপর তিনি ২০১৪ সালে মুক্তিপ্রাপ্ত আনফরগেটেবল চলচ্চিত্রে অভিনয় করেন। অলকা এবং তার বন্ধুরা মুম্বইয়ে 'কফি আধা' নামে একটি কফির দোকান খুলেছেন।

টেলিভিশন ধারাবাহিক ও চলচ্চিত্রের তালিকা

তথ্যসূত্র

বহিঃসংযোগ 
 
 

জীবিত ব্যক্তি
ভারতীয় অভিনেত্রী
ভারতীয় চলচ্চিত্র অভিনেত্রী
ভারতীয় টেলিভিশন অভিনেত্রী
মুম্বইয়ের ব্যক্তি
মুম্বইয়ের অভিনেত্রী
২১শ শতাব্দীর ভারতীয় অভিনেত্রী
হিন্দি টেলিভিশন অভিনেত্রী
১৯৬৮-এ জন্ম
রুথ ডনেলি (দাবাড়ু)

রুথ ডনেলি (১৯ জানুয়ারী ১৯২০ - ৪ এপ্রিল ২০০৯) একজন মার্কিন দাবাড়ু ছিলেন।

কর্মজীবন 
১৯৭২ থেকে ১৯৮৯ পর্যন্ত, তিনি নয়টি ইউনাইটেড স্টেটস উইমেনস চেস চ্যাম্পিয়নশিপে অংশগ্রহণ করেছিলেন, ১৯৭২ সালে ৩য় স্থান অর্জন করে তার সবচেয়ে শক্তিশালী সমাপ্তি অর্জন করেছিলেন। ১৯৭৩ সালে, তিনি মেনোর্কায় মহিলাদের বিশ্ব দাবা চ্যাম্পিয়নশিপ ইন্টারজোনাল টুর্নামেন্টে অংশগ্রহণ করেন এবং লিন্ডা ম্যাডার্নের সাথে ১৭-১৮তম স্থান ভাগ করে নেন। ১৯৯২ এবং ১৯৯৩ সালে দু'বার তিনি বিশ্ব সিনিয়র মহিলা দাবা চ্যাম্পিয়নশিপে ব্রোঞ্জ পদক জিতেছিলেন।

তথ্যসূত্র

বহিঃসংযোগ 

 

১৯২০-এ জন্ম
২০০৯-এ মৃত্যু
মার্কিন মহিলা দাবাড়ু
মার্কিন দাবাড়ু
২০শ শতাব্দীর দাবাড়ু
২০শ শতাব্দীর মার্কিন মহিলা ক্রীড়াবিদ
ম্যাগি ফেং

ম্যাগি ফেং (জন্ম 11 জুলাই ২০০০) একজন মার্কিন দাবাড়ু এবং একজন মহিলা আন্তর্জাতিক মাস্টার।

কর্মজীবন 
ফেং ৮ বছর বয়সে দাবা খেলা শুরু করেছিলেন। ২০১৬ সালে, তিনি ৬½/৭ স্কোর নিয়ে ইউএস জুনিয়র হাই স্কুল চ্যাম্পিয়নশিপ (কে৯ বিভাগ) জয়ী প্রথম মেয়ে হয়ে ইতিহাস তৈরি করেছিলেন। তিনি ২০১৭ সালে প্রথমবারের মতো মার্কিন মহিলা দাবা চ্যাম্পিয়নশিপে প্রতিদ্বন্দ্বিতা করেছিলেন, যেখানে তিনি ৬/১১ পয়েন্টের স্কোর নিয়ে ১২-এর মধ্যে ৪র্থ স্থান অর্জন করেছিলেন। ২০১৮ সালে, তিনি ৪½ স্কোর নিয়ে ৮ম স্থানে ছিলেন; এবং ২০১৯ সালে, তিনি ৪ স্কোর নিয়ে ৯ম স্থানে ছিলেন।

তথ্যসূত্র

বহিঃসংযোগ 
 
 
 

২০০০-এ জন্ম
জীবিত ব্যক্তি
মার্কিন মহিলা দাবাড়ু
দাবা মহিলা আন্তর্জাতিক মাস্টার
দাবা ফিদে মাস্টার
২১শ শতাব্দীর দাবাড়ু
মার্কিন দাবাড়ু
২১শ শতাব্দীর মার্কিন মহিলা ক্রীড়াবিদ
চীনা বংশোদ্ভূত মার্কিন ক্রীড়াবিদ
চীনা বংশোদ্ভূত মার্কিন মহিলা ক্রীড়াবিদ
ইয়ানিয়েট মারেরো লোপেজ

ইয়ানিয়েট মারেরো লোপেজ (জন্ম ৪ এপ্রিল ১৯৮৩) একজন কিউবান দাবাড়ু, যিনি মহিলা গ্র্যান্ডমাস্টার এর ফিদে খেতাব ধারণ করেন। তিনি ২০১১ সালে মহিলা কিউবান দাবা চ্যাম্পিয়নশিপ জিতেছিলেন।

২০১০ মহিলা দাবা অলিম্পিয়াডে তিনি কিউবা দলের হয়ে বোর্ড থ্রিতে খেলে ২৫১১ রেটিং করে একটি স্বতন্ত্র স্বর্ণপদক জিতেছিলেন, যা চতুর্থ স্থানে ছিল।

মারেরো লোপেজ মহিলা বিশ্ব দাবা চ্যাম্পিয়নশিপ ২০১৫ এ প্রতিদ্বন্দ্বিতা করেছিলেন: তিনি প্রথম রাউন্ডে গ্র্যান্ডমাস্টার এলিনা ড্যানিয়েলিয়ানকে হারিয়ে দ্বিতীয় রাউন্ডে উঠেন, যেখানে তিনি আন্তর্জাতিক মাস্টার মেরি আরবিডজের কাছে হেরে যান।

তথ্যসূত্র

বহিঃসংযোগ 

 
 
 

১৯৮৩-এ জন্ম
জীবিত ব্যক্তি
মার্কিন মহিলা দাবাড়ু
মার্কিন দাবাড়ু
জন্মের স্থান অনুপস্থিত (জীবিত ব্যক্তি)
দাবা অলিম্পিয়াডে অংশগ্রহণকারী খেলোয়াড়
দাবার মহিলা গ্র্যান্ডমাস্টার
কিউবান দাবাড়ু
কিউবান মহিলা দাবাড়ু
আলাপ (সঙ্গীত)

আলাপ ( ;) হল একটি সাধারণ উত্তর ভারতীয় শাস্ত্রীয় পরিবেশনার উদ্বোধনী অংশ। এটি সুরেলা ইম্প্রোভাইজেশনের একটি রূপ যা একটি রাগ প্রবর্তন করে এবং বিকাশ করে। ধ্রুপদ গাওয়ার ক্ষেত্রে আলাপটি সীমাহীন, উন্নত (রাগের মধ্যে) এবং সঙ্গীবিহীন (তানপুরা ড্রোন ব্যতীত), এবং একটি ধীর লয়ে শুরু হয়। রাগ ফর্মের সাথে অপরিচিত লোকেদের জন্য, এটি শ্রোতার কাছে ঠাট পরিচয় করিয়ে দেয়। এটি রাগ, এর মেজাজ, এবং জোর দেওয়া নোট (স্বর) এবং নোটগুলোকে একটি গৌণ ভূমিকার সাথে সংজ্ঞায়িত করে। এটি একটি আহ্বানের ন‍্যায়।

সম্পূর্ণ খামখেয়ালী ইমপ্রোভাইজেশনের পরিবর্তে, অনেক সঙ্গীতশিল্পী আলাপ পরিকল্পিতভাবে পরিবেশন করেন, যেমন, বিস্তারের মাধ্যমে, যেখানে রাগের নোটগুলো (স্বরগুলো) একবারে প্রবর্তিত হয়, যাতে বাক্যাংশগুলো আগে যা কভার করা হয়েছে তার উপরে বা নীচে একটি নোটের বেশি ভ্রমণ না করে। এই ধরনের ক্ষেত্রে, একটি নতুন অষ্টকে প্রথম পৌঁছানো একটি শক্তিশালী ঘটনা হতে পারে।

যন্ত্রসংগীতে, যখন একটি স্থির স্পন্দন আলাপে প্রবর্তিত হয়, তখন তাকে জোর বলা হয়; যখন লয় অনেক বেড়ে যায়, বা যখন ছন্দের উপাদানটি সুরকে ছাড়িয়ে যায়, তখন তাকে বলা হয় ঝালা (ধ্রুপদ: নমতম)। জোর এবং ঝালাকে পরিবেশনার পৃথক বিভাগ হিসাবে বা আলাপের অংশ হিসাবে দেখা যায়; একইভাবে, ঝালাকে জোরের অংশ হিসাবে দেখা যায়।

বেশ কয়েকজন সঙ্গীতজ্ঞ আলাপ-এর আরও জটিল শ্রেণিবিভাগ এবং বর্ণনা প্রস্তাব করেছেন। ঐতিহ্যগত চার-অংশের কম্পোজিশনে যেমন স্থায়ী, অন্তরা, সঞ্চার এবং অভোগ আছে, তেমনি কেউ কেউ আলাপকে একই নাম ব্যবহার করে চার-অংশের স্কিম দিয়ে ব্যবহার করেন। বাঙালি গবেষক বিমলাকান্ত রায়চৌধুরী তাঁর ভারতীয় সঙ্গীতকোষে দৈর্ঘ্য (আওচার সবচেয়ে ছোট, তারপরে বন্ধন, কয়েদ এবং বিস্তার) এবং পরিবেশন শৈলী (চারটি প্রাচীন বাণী বা গানের শৈলী অনুসারে - গোহর, নওহর, ডাগর এবং খন্দর) উভয় শ্রেণিবিভাগের পরামর্শ দিয়েছেন এবং ১৩টি ধাপের তালিকা করতে অগ্রসন হন:

 বিলম্বিত
 মধ্য লয়
 দ্রুত
 ঝালা
 ঠক
 লারি/লাদি
 লারগুথাব
 লারলাপেট
 পরন
 সাথ
 ধুয়া
 মথ
 পরমথ

যদিও রায়চৌধুরী স্বীকার করেছেন ১৩তম পর্যায় সম্পূর্ণরূপে বিলুপ্ত, আমরা দেখতে পাচ্ছি যে আমরা ইতোমধ্যে চতুর্থ পর্যায়ে ঝালায় আছি; স্থায়ী-থেকে-অভোগ আন্দোলন প্রথম পর্যায়ের (বিলম্বিত) অংশ। পর্যায় ছয় এবং তার উপরে কেবল যন্ত্রশিল্পীদের জন্য। অন্যান্য কর্তৃপক্ষ অন্যান্য শ্রেণিবিভাগ এগিয়ে নিয়েছেন। উদাহরণ স্বরূপ, ধ্রুপদের মতো আলাপ যখন গানের বা অন্তত অক্ষর দিয়ে গাওয়া হয়, তখন একে অনাক্ষরের বিপরীতে সাক্ষর বলা হয়।

আরো দেখুন 

 আলাপনা
 হিন্দুস্তানি শাস্ত্রীয় সঙ্গীত
 বুকা

তথ্যসূত্র 

ভারতীয় সঙ্গীত
সঙ্গীত বিশ্লেষণ
ধ্রুপদী সঙ্গীত